A Key into the Language of America
A Key into the Language of America, etiam A Help to the Language of the Natives in That Part of America Called New England appellatus, est liber a Rogerio Williams anno 1643 prolatus, linguas Indorum Americanorum (plerumque Narragansett, unam ex linguis Algonquianis) in Nova Anglia saeculo septimo decimo tractans. Liber est prima ullius vernaculae Americarum linguae tractatio Anglica.

Historia
Rogerius Williams, dissentor Christianus conditorque Rhodensis Insulae, credidit regem iure terrarum Indorum Americanorum concessarum sine concessu eorum carere. Ipse usum cum hominibus Narragansett et Wampanoag ut missionarius, amicus, negotiator late habuit, qui multos culturae Indicae aspectus laudabat, eos culturá Europaeá meliores dicens, ac nonnulla poemata eos honorantia intra librum posuit. Librum, primam linguae Indorum Americanorum investigationem maiorem, in animo habuit colonos Anglicos cum indigenis communicare adiuvare posse. Traditur praeterea Williams librum protulisse ad redarguendas falsas coloniae Massachusettae postulationes de primis indigenarum conversionibus ad Christianitatem (praecipue conversione Wequash Cooke, indigenae Pequot in Connecticuta orti) et ergo ad prohibendas moratas Massachusettae postulationes ad territorium Rhodensis Insulae spectantís. Gregorius Dexter, amicus Williams, manuscriptum Londinii Angliae protulit, editioque libri animos attentos auctori magnopere attraxit.

Verba notabilia
Liber multa verba mutuata vernacula in lexicon Anglicum introducere adiuvit, inter quae:
papoose 'infans, infantulus'
powwow 'concilium, conloquium, disceptatio, disputatio'
quahog ' Mercenaria mercenaria, bivalve testá crassá praeditum' 
squash 'cucurbita'
squaw 'mulier, uxor'
succotash 'fabarum et Zeae mays nuclei una cocti'

Baptistae
The Bloudy Tenent of Persecution for Cause of Conscience

Adnotationes

Bibliographia
Moondancer et Strong Woman. 2000. Indian Grammar Dictionary for N-Dialect: A Study of Roger Williams' A Key into the Language of America. Newport Rhodensis Insulae: Aquidneck Indian Council.
Moondancer et Strong Woman. 2001. Introduction to the Narragansett Language: A Study of Roger Williams' A Key into the Language of America. Newport Rhodensis Insulae: Aquidneck Indian Council.

Nexus externi
A Key into the Language of America (Providence, 1827), www.archive.org
Narragansett Grammar, eric.ed.gov

Nova Anglia

Libri philologici

Linguae Algonquianae Orientales
Poesis Civitatum Foederatarum 
Rhodensis Insula
Scripta 1643
Civitatum Foederatarum scripta